钦定古今图书集成/理学汇编/学行典/第203卷 > 傅宽 孙文理
## 钦定古今图书集成/理学汇编/学行典/第203卷 > 傅宽 孙文理

按《浦江县志》：“傅宽，字孟宏，感德人。少负胆智，甫冠，父
遭仇，家中以重辟，宽请代行，父怜其少，不许。宽曰：‘缇
萦幼女，能诣阙上书矧男子乎’？遂往讯，榜掠无完肤，
犹伏地咄咄诉辨，卒白其冤。后御史廉状，壮之，为绰
楔以旌其孝。居恒奉二兄甚恭，尝以己赀卜茔兆，悉
与兄共。其克让多类此。有孙文理者，早丧父，一弟继”
逝，故窘，理生殖致饶。抚孤侄如子产，均授之，无所私。
以入粟授粤卫参军。闻母病，挂冠归，刲股疗之。母愈，
遂终养不出焉。